DA Den Europæiske Unions Tidende C 49/6

Meddelelse om de gældende antidumpingforanstaltninger vedrørende importen til Unionen af ammoniumnitrat med oprindelse i Rusland: navneændring for en virksomhed, der er omfattet af et tilsagn

(2016/C 49/08)

Rådet indførte ved forordning (EF) nr. 2022/95 (1) en endelig antidumpingtold på importen af ammoniumnitrat henhørende under KN-kode 3102 30 90 og 3102 40 90 med oprindelse i Rusland (2).

Europa-Kommissionen godtog ved sin afgørelse 2008/577/EF (3) de afgivne tilsagn med et kvantitativt loft fra bl.a. de russiske producenter Open Joint Stock Company (JSC; på russisk OAO) Acron og JSC Dorogobuzh, som er medlemmer af Acron Holding Group. De nuværende antidumpingforanstaltninger blev ved Kommissionens gennemførelsesforordning (EU) nr. 999/2014 (4) forlænget i yderligere 5 år efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (5). Tilsagnet er fortsat gældende også efter, at foranstaltningerne er blevet forlænget.

JSC Dorogobuzh er en virksomhed i Rusland og er medlem af Acron Holding Company, hvis eksport til Den Europæiske Union af ammoniumnitrat er omfattet af tilsagnet ved ovennævnte afgørelse. Virksomheden har meddelt Kommissionen, at den den 24. august 2015 ændrede navn til Public Joint Stock Company (PJSC på engelsk og ПАО på russisk) Dorogobuzh. Virksomheden har fremført, at navneændringen ikke påvirker dens ret til at drage fordel af det tilsagn, der blev anvendt over for virksomheden under dens tidligere navn, JSC Dorogobuzh.

Kommissionen har undersøgt de indsendte oplysninger og konkluderet, at navneændringen på ingen måde påvirker konklusionerne i gennemførelsesforordning (EU) nr. 999/2014 eller afgørelse 2008/577/EF. Derfor bør henvisningen til »JSC Acron, Veliky Novgorod, Rusland, og JSC Dorogobuzh, Dorogobuzh, Rusland, medlemmer af »Acron« Holding Company« i artikel 1 i afgørelse 2008/577/EF læses som »JSC Acron, Veliky Novgorod, Rusland og PJSC Dorogobuzh, Dorogobuzh, Rusland, medlemmer af »Acron« Holding Company«.

Taric-tillægskode A532, der tidligere var blevet tildelt »JSC Acron« og »JSC Dorogobuzh«, finder anvendelse på henholdsvis »JSC Acron« og »PJSC Dorogobuzh«.

(1) Rådets forordning (EF) nr. 2022/95 af 16. august 1995 om indførelse af en endelig antidumpingtold på importen af ammoniumnitrat med oprindelse i Rusland (EFT L 198 af 23.8.1995, s. 1).

(2) Komplette oplysninger om foranstaltningernes sagsforløb kan tilgås i Kommissionens gennemførelsesforordning (EU) nr. 999/2014 af 23. september 2014 om indførelse af en endelig antidumpingtold på importen af ammoniumnitrat med oprindelse i Rusland efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 280 af 24.9.2014, s. 19).

(3) Kommissionens afgørelse 2008/577/EF af 4. juli 2008 om godtagelse af de tilsagn, der er afgivet i forbindelse med antidumpingproceduren vedrørende importen af ammoniumnitrat med oprindelse i Rusland og Ukraine (EUT L 185 af 12.7.2008, s. 43).

(4) Kommissionens gennemførelsesforordning (EU) nr. 999/2014 af 23. september 2014 om indførelse af en endelig antidumpingtold på importen af ammoniumnitrat med oprindelse i Rusland efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 280 af 24.9.2014, s. 19).

(5) Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343 af 22.12.2009, s. 51).